stanford-oval/wikipedia huggingface dataset:
ตำบลวังหินลาด

ตำบลวังหินลาด เป็นตำบลใน อำเภอชุมแพ จังหวัดขอนแก่น เดิมอยู่ในเขตการปกครองของตำบลหนองไผ่ อำเภอชุมแพ จังหวัดขอนแก่น  การตั้งถิ่นฐานเป็นชุมชนเริ่มจากราษฎรกลุ่มหนึ่งได้อพยพเข้าจากบ้านชุมแพ เมื่อปี พ.ศ.2469 เพื่อหาทำเลตั้งถิ่นฐาน ทำไร่ ทำนา เนื่องจากบริเวณแห่งนี้มีความอุดมสมบูรณ์ มีสัตว์ป่าอาศัยอยู่เป็นจำนวนมาก จนชุมชนมีขนาดใหญ่ขึ้น และได้จัดตั้งเป็นหมู่บ้านเมื่อปี พ.ศ.2474 โดยตั้งชื่อหมู่บ้านว่า บ้านวังหินลาด เพราะมีลำห้วยธรรมชาติ ด้านทิศตะวันออกของหมู่บ้าน ซึ่งแต่เดิมชาวบ้านใช้เป็นแหล่งน้ำกินน้ำใช้ และบริเวณลำห้วยแห่งนี้ลึก และกว้างกว่าลำห้วยทั่วไป โดยเฉพาะพื้นที่หินลาดเป็นวังน้ำใสสะอาด สามารถดื่มกินได้ และมีหินธรรมชาติลาดตัดลำห้วย เป็นฝายกั้นทำให้น้ำมีความอุดมสมบูรณ์ตลอดปี จึงได้ตั้งชื่อหมู่บ้านวังหินลาด ขึ้นกับตำบลชุมแพ มีหมู่บ้านที่ก่อตั้งขึ้นภายหลัง คือ บ้านหนองไผ่เหนือ บ้านโสกก้อง บ้านหนองทุ่ม บ้านนาคำน้อย และบ้านโป่งแห้ง และในปี พ.ศ.2495 อำเภอชุมแพมีการแบ่งพื้นที่เพื่อจัดตั้งตำบลหนองไผ่ หมู่บ้านเหล่านั้นจึงถูกโอนมาขึ้นกับตำบลหนองไผ่ ในปี 2527 มีการแบ่งแยกหมู่ที่มีขนาดใหญ่ ประชากรจำนวนมาก คือ บ้านโสกก้องหมู่ 11 แยกเป็น บ้านโสกอุดม หมู่ 27 และบ้านหนองไผ่เหนือ หมู่ 13 แยกเป็นบ้านนาดี หมู่ 25  ขึ้นกับตำบลหนองไผ่ อำเภอชุมแพ
ในปี พ.ศ.2528 มีการขอแบ่งแยกหมู่บ้านวังหินลาด หนองทุ่ม ฝายหิน นาคำน้อย โป่งแห้ง โสกก้อง โสกอุดม หนองไผ่เหนือ และนาดี ยกฐานะขึ้นเป็น "ตำบลวังหินลาด" โดยตั้งชื่อตำบลตามชื่อหมู่ที่เก่าแก่ที่สุดในพื้นที่ ภายหลังมีการขอแบ่งแยกหมู่บ้านเพิ่มเติม คือ บ้านวังหินลาดขอแยกเป็นบ้านวังเจริญ บ้านหนองทุ่มขอแยกเป็นบ้านหนองทอง และบ้านโสกก้องขอแยกเป็นบ้านก้องเจริญ ปัจจุบันตำบลวังหินลาดมีหมู่บ้านทั้งหมด 12 หมู่บ้าน
ภูมิศาสตร์

ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 96 กิโลเมตร สภาพภูมิประเทศส่วนใหญ่เป็นที่ราบสูง
ทิศเหนือ ติดกับ ตำบลนาจาน อำเภอสีชมพู จังหวัดขอนแก่น
ทิศใต้ ติดกับ ตำบลหนองไผ่ อำเภอชุมแพ จังหวัดขอนแก่น
ทิศตะวันออก ติดกับ ตำบลเมืองเก่าพัฒนา อำเภอเวียงเก่า จังหวัดขอนแก่น
ทิศตะวันตก ติดกับ ตำบลหนองเขียด อำเภอชุมแพ จังหวัดขอนแก่น
ตำบลอ่าวนาง

| ตำบลอ่าวนาง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ao Nang
หาดอ่าวนาง
ประเทศ: ไทย
จังหวัด: กระบี่
อำเภอ: เมืองกระบี่
พื้นที่
 • ทั้งหมด: 50 ตร.กม. (20 ตร.ไมล์)
ประชากร (2563)
 • ทั้งหมด: 15,420 คน
 • ความหนาแน่น: 288.70 คน/ตร.กม. (747.7 คน/ตร.ไมล์)
รหัสไปรษณีย์ : 81000
รหัสภูมิศาสตร์: 810116
 ส่วนหนึ่งของสารานุกรมประเทศไทย
อ่าวนาง เป็นเมืองตากอากาศและตำบลหนึ่งของอำเภอเมืองกระบี่ จังหวัดกระบี่
ภูมิศาสตร์

ตำบลอ่าวนางตั้งอยู่บริเวณจุดกึ่งกลางของจังหวัดกระบี่ริมฝั่งทะเลอันดามัน พื้นที่เมืองส่วนใหญ่อยู่บนถนนสายหลักที่เต็มไปด้วยภัตตาคาร ผับ ร้านค้า และพาณิชยการอื่น ๆ ที่ดึงดูดนักท่องเที่ยว
การแบ่งเขตการปกครอง

ตำบลอ่าวนางแบ่งเขตการปกครองออกเป็น 8 หมู่บ้าน ได้แก่
หมู่ที่ 1 บ้านช่องพลี
หมู่ที่ 2 บ้านอ่าวนาง
หมู่ที่ 3 บ้านคลองแห้ง
หมู่ที่ 4 บ้านนาตีน
หมู่ที่ 5 บ้านทุ่ง
หมู่ที่ 6 บ้านคลองสน
หมู่ที่ 7 บ้านเกาะพีพี
หมู่ที่ 8 บ้านแหลมตง
ปัญหาสิ่งแวดล้อม

ตามข้อมูลจากพันคำ กิตติธรกุล นายกองค์การบริหารส่วนตำบลอ่าวนาง ตำบลอ่าวนางมีโรงบำบัดน้ำเสียที่สามารถรองรับน้ำเสียได้ประมาณ 3,000 ตารางเมตรต่อวัน ซึ่งยังไม่เพียงพอ
แหล่งข้อมูลอื่น

คู่มือการท่องเที่ยว Ao Nang จากวิกิท่องเที่ยว (ในภาษาอังกฤษ)
บริการรถเช่ากระบี่
บริการแท็กซี่
แพ็คเกจทัวร์
ต้วน จื้อเสียง

ต้วน จื้อเสียง (段智祥) เป็จักรพรรดิที่ 20 แห่งอาณาจักรต้าหลี่ เป็นน้องชายของต้วน จื้อเหลียน ทรงครอง ราชย์ช่วงปี พ.ศ. 1747–1781 (ค.ศ. 1204–1238)
ทอมแอนเจอร์รี่: เดอะมูฟวี่ (วิดีโอเกม)

บทความนี้เกี่ยวกับภาพยนตร์ชื่อเดียวกัน สำหรับความหมายอื่น ดูที่ ทอมกับเจอร์รี่ ตอน ช่วยเพื่อนหาพ่อ
| ทอมแอนเจอร์รี่: เดอะมูฟวี่ |
| --- | --- |
หน้าปกวิดีโอเกม ิ
ผู้พัฒนา: เซก้า
ผู้จัดจำหน่าย: เซก้า
เครื่องเล่น: เซก้ามาสเตอร์ซิสเตม เกมเกียร์
วางจำหน่าย: 1992 (SMS)   1993 (GG)
แนว: เกมแพลตฟอร์ม
รูปแบบ: วิดีโอเกม
ทอมกับเจอร์รี่:เดอะมูฟวี่ (ญี่ปุ่น: トム＆ジェリー ザ ムービー) เป็นวิดีโอเกมแพลตฟอร์มที่พัฒนาและวางจำหน่ายโดย เซก้า ในปี 1992 สำหรับเครื่อง เซก้า มาร์ค III. ในปีต่อมาได้เกมสามารถเล่นกับเครื่อง เกมเกียร์ โดยวิดีโอเกมนี้ได้สร้างมาจาก ภาพยนตร์เรื่องเดียวกันในปีเดี่ยวกัน
แหล่งข้อมูลอื่น

ทอมแอนเจอร์รี่: เดอะมูฟวี่ ที่ MobyGames
ตำบลอ่ายนาไลย

| ตำบลอ่ายนาไลย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ai Na Lai
ประเทศ: ไทย
จังหวัด: น่าน
อำเภอ: เวียงสา
พื้นที่
 • ทั้งหมด: 96.20 ตร.กม. (37.14 ตร.ไมล์)
ประชากร (2553)
 • ทั้งหมด: 6,704 คน
 • ความหนาแน่น: 69.68 คน/ตร.กม. (180.5 คน/ตร.ไมล์)
รหัสไปรษณีย์ : 55110
รหัสภูมิศาสตร์: 550711
 ส่วนหนึ่งของสารานุกรมประเทศไทย
อ่ายนาไลย เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันตกของตัวอำเภอ
ที่ตั้ง

ทิศเหนือ ติดต่อตำบลยาบหัวนา และตำบลปงสนุก อำเภอเวียงสา
ทิศตะวันออก ติดต่อตำบลกลางเวียง และตำบลส้าน อำเภอเวียงสา
ทิศใต้ ติดต่อตำบลแม่สาคร อำเภอเวียงสา และตำบลน้ำตก อำเภอนาน้อย
ทิศตะวันตก ติดต่อตำบลยาบหัวนา อำเภอเวียงสา และตำบลห้วยโรง อำเภอร้องกวาง จังหวัดแพร่
การแบ่งเขตการปกครอง > การปกครองส่วนภูมิภาค

แบ่งการปกครองออกเป็น 11 หมู่บ้าน ได้แก่
หมู่ 1 บ้านนาผา
หมู่ 2 บ้านนาไลย
หมู่ 3 บ้านพะเยา
หมู่ 4 บ้านใหม่เจริญราษฎร์
หมู่ 5 บ้านอ่าย
หมู่ 6 บ้านฝั่งหมิ่น
หมู่ 7 บ้านปางมอญ
หมู่ 8 บ้านชมพู
หมู่ 9 บ้านม่วงเนิ้ง
หมู่ 10 บ้านนาไลยใต้
หมู่ 11 บ้านห้วยน้ำอุ่น
การแบ่งเขตการปกครอง > การปกครองส่วนท้องถิ่น

องค์การบริหารส่วนตำบลอ่ายนาไลยมีพื้นที่ครอบคลุมตำบลอ่ายนาไลยทั้งหมด
สถานที่สำคัญ

สถานีพัฒนาที่ดินจังหวัดน่าน
สวนรุกขชาติห้วยน้ำอุ่น
ตัวละครในไทโกะโนะทัตสึจิน

ตัวละครในไทโกะโนะทัตสึจิน
ตัวละครในไทโกะโนะทัตสึจิน เป็นตัวละครที่ปรากฏในเกมไทโกะโนะทัตสึจิน ซึ่งเป็นเกมตีกลองญี่ปุ่น (กลองไทโกะ) ลักษณะการออกแบบ เป็นการออกแบบอย่างง่าย ซึ่งออกแบบโดยโยโคโอะ ยูคิโกะ (横尾有希子) ตัวละครเอกคือ ฝาแฝดกลองไทโกะ วาดะ ดน (和田どん)  และ วาดะ คัตสึ (和田かつ)
รายชื่อตัวละคร

วาดะดอนเป็นตัวเอกของซีรีส์ไทโกะโนะทัตสึจิน ความใฝ่ฝันของเขาคือการแบ่งปันสิ่งที่งดงามจากไทโกะให้กับโลก เป็นเวลาสามปีมาแล้วที่เขาได้ย้ายมาสู่วาดะเฮ้าส์ และเขาก็ได้รับความนิยมชมชอบไปทั่วทั้งเมือง นอกจากนี้ เขามีความอยากอาหารมากกว่าปกติรวมถึงการซื้อสินค้าราคาแพงที่วาดะเฮ้าส์ ซึ่งอาจเป็นความอยากที่แย่ที่สุด เขามักจบประโยคการสนทนาของเขาด้วยคำว่า "บา-ดัม" ในภาษาญี่ปุ่น และเขามักเป็นที่รู้จักกันในชื่อของ "ดน"
เป็นพี่น้องฝาแฝดคู่กับวาดะ ดน เขามีหลายสิ่งที่เหมือนกับพี่ชายของเขา เป็นเวลาสามปีมาแล้วที่เขาได้ย้ายมาสู่วาดะเฮ้าส์ เมื่อเร็วๆนี้เขาเพิ่งรู้ตัวว่าเขาไม่ได้เป็นตัวละครเอกของซีรีส์ ด้านอุปนิสัยของเขาถือได้ว่าเป็นผู้ชอบกินเนื้อหมู แต่มีแนวโน้มที่เขาจะสามารถระงับความตะกละได้มากกว่าพี่ชายของเขา เขาเป็นที่รู้จักในชื่อของ"คัตสึ" เขามักจบประโยคการสนทนาของเขาด้วยคำว่า "บา-ดัม" ในภาษาญี่ปุ่นเช่นเดียวกับพี่ชายฝาแฝดของเขา
คุณปู่วัย 75 ปี แห่งบ้านวาดะ ผู้ซึ่งอยู่ในวัยเกษียณ เขามักใช้เวลาส่วนใหญ่ไปกับการดูแลเท็ตสึโอะที่เป็นหลานชาย เขาได้ชักชวนอุนากิให้พาทุกคนไปเที่ยวชายหาด โดยที่เขาต้องการยืดเส้นยืดสายเพื่อให้หายปวดหลัง
เต่าตัวนี้สามารถสร้างจุดสนใจได้เป็นไมล์จากผ้ากันเปื้อนของเขา เขายังมีส่วนช่วยในส่วนนอกของมินิเกมที่มีชื่อว่า "ไฟร์เวิร์กเฟสติวอล!" กาเมะยังมีความชื่นชอบต่ออุนากิเป็นอย่างมาก ซึ่งเขาเรียกเธอว่า "บาส" ซึ่งผู้เล่นเกมบางคนเข้าใจว่าหมายถึง "บอส" เนื่องจากการสะกดผิด นอกจากนี้ กาเมะเป็นตัวละครที่มีเสียงสูงเหมือนกับเสียงของผู้หญิง
ปลาทองเหล่านี้มาจากเกมจับปลาทอง พวกมันว่ายน้ำกันพลุกพล่านภายหลังจากทำการโกยขึ้น และพวกมันทั้งหมดได้ปรากฏตัวขึ้นสำหรับเทศกาลตีกลองนี้โดยเฉพาะ
โคมไฟที่มีชีวิตเหล่านี้ได้ส่องแสงสว่างขึ้นภายในเทศกาลตีกลอง แม้ว่าใบหน้าของเหล่าโคมไฟอาจไม่แสดงถึงอารมณ์ใดๆ แต่เหล่าโคมไฟเหล่านี้ก็ถือได้ว่าเป็นตัวละครที่มีความขยันมาก ซึ่งอุนากิมักจะกล่าวอยู่เสมอว่า "พวกมันไม่ได้ให้แต่เพียงแสงสว่าง!" แต่จะเป็นผู้คอยดูแลที่ดีได้เช่นกัน
เมกะดนเป็นหุ่นยนต์ไทโกะ ซึ่งได้รับการผลิตขึ้นที่ประเทศญี่ปุ่น เขามีลักษณะที่คล้ายกับปีศาจ และสามารถพบได้ในฐานะผู้เล่นแบบอัตโนมัติของทุกภาคในเกมไทโกะโนะทัตสึจิน
เมกะคัตสึเป็นพี่น้องฝาแฝดกับเมกะดน เช่นเดียวกันที่ว่าเขาอาจมีลักษณะที่น่ากลัว และเป็นผู้เล่นแบบอัตโนมัติในทุกภาคของเกมไทโกะโนะทัตสึจิน
ดูเพิ่ม

ไทโกะโนะทัตสึจิน
แหล่งข้อมูลอื่น

ประวัติความเป็นมาของตัวละคร เก็บถาวร 2010-07-27 ที่ เวย์แบ็กแมชชีน (ญี่ปุ่น)
แผนผังความสัมพันธ์ของตัวละคร เก็บถาวร 2010-08-27 ที่ เวย์แบ็กแมชชีน (ญี่ปุ่น)
จ่าตรี

จ่าตรีกองทัพเรือไทยในชุดกะลาสีสีกากี
| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| จอมพล | จอมพลเรือ | จอมพลอากาศ |
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พลจัตวา | พลเรือจัตวา | พลอากาศจัตวา |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
จ่าตรี (อังกฤษ: Petty officer third class) เป็นนายทหารชั้นประทวนยศจ่าทหารเรือในกองทัพเรือและหน่วยยามฝั่งบางแห่ง
แบ่งตามประเทศ > ไทย

| จ่าตรี  |
| --- | --- |
เครื่องหมายยศจ่าตรีของกองทัพเรือไทย
ประเทศ:  ไทย
สังกัต:  กองทัพเรือไทย
อักษรย่อ: จ.ต.
ระดับยศ: จ่าทหารเรือ
เทียบยศเนโท: OR-3
ระดับยศ: นายทหารชั้นประทวน
ยศที่สูงกว่า: จ่าโท
ยศที่ต่ำกว่า: พลทหารเรือ
ยศที่คล้ายคลึง: สิบตรี (กองทัพบกไทย) จ่าอากาศตรี (กองทัพอากาศไทย)
จ่าตรี (Petty officer third class) เป็นยศนายทหารชั้นประทวนของกองทัพเรือไทย เหนือกว่าพลทหารเรือ และต่ำกว่าจ่าโท เป็นยศที่ต่ำที่สุดของนายทหารชั้นประทวนของกองทัพเรือไทย ซึ่งได้มาจากนักเรียนจ่าทหารเรือที่จบการศึกษาจากโรงเรียนชุมพลทหารเรือและโรงเรียนในสังกัดกองทัพเรือ โดยแบ่งตามพรรคเหล่าที่จบการศึกษา
จ่าตรีถูกประกาศใช้งานตามพระราชบัญญัติยศทหาร พ.ศ. 2479 โดยผู้ที่จะมีสิทธิ์ได้รับการประดับยศจะต้องได้รับการแต่งตั้งโดยรัฐมนตรีว่าการกระทรวงกลาโหม หรือผู้บังคับบัญชาในระดับชั้นแม่ทัพ คือผู้บัญชาการทหารบก ทหารเรือ ทหารอากาศ และต้องมีคุณสมบัติตามวิทยฐานะที่กระทรวงกลาโหมได้กำหนดไว้ ยกเว้นรัฐมนตรีว่าการกระทรวงกลาโหมแต่งตั้งเป็นพิเศษ
การกำหนดชื่อยศของกองทัพไทยและกองทัพสหรัฐนั้นต่างกัน แต่ใช้ชื่อยศภาษาอังกฤษเหมือนกัน โดยกองทัพเรือไทยใช้ระบบยศจ่าทหารเรือแบ่งเป็น 3 ชั้นคือ ตรี โท เอก แต่สหรัฐนับรวมยศกะลาสีเรือเป็นยศจ่าตรี ทำให้ยศจ่าเอกของไทยเทียบเท่ากับยศจ่าทหารเรือชั้นหนึ่งและสองของสหรัฐ
แบ่งตามประเทศ > สหรัฐ

| จ่าโท Petty officer third class  (อังกฤษ) |
| --- | --- |
  เครื่องหมายปกคอของกองทัพเรือและยามฝั่งสหรัฐ
  เครื่องหมายแขนเสื้อกองทัพเรือและยามฝั่งสหรัฐ
ประเทศ:  สหรัฐ
สังกัต:  กองทัพเรือสหรัฐ  หน่วยยามฝั่งสหรัฐ
อักษรย่อ: PO3
เทียบยศเนโท: OR-4
ระดับยศ: พลอาสาสมัครและทหารเกณฑ์
ยศที่สูงกว่า: จ่าเอกชั้นสอง
ยศที่ต่ำกว่า: จ่าตรี
ยศที่คล้ายคลึง: สิบโท
ในกองทัพเรือสหรัฐใช้งานคำว่า Petty officer third class ในความหมายว่า จ่าโท เป็นยศพลอาสาลำดับที่สี่ในกองทัพเรือสหรัฐ และยามฝั่งสหรัฐ เหนือกว่าจ่าตรี (seaman) และต่ำกว่าจ่าเอกชั้นสอง (petty officer second class) และเป็นยศต่ำสุดของนายทหารชั้นประทวนสหรัฐ เทียบเท่ากับสิบโท (corporal) ในกองทัพบกและนาวิกโยธินสหรัฐ จ่าโทมีระดับการจ่ายเงินเช่นเดียวกับจ่าอากาศโท (senior airman) ในกองทัพอากาศสหรัฐ ซึ่งไม่มียศนายทหารชั้นประทวนที่สอดคล้องกับชั้น อี-4 นายสิบ (Specialists) ในกองทัพบกสหรัฐไม่ถูกจัดว่าเป็นทหารชั้นประทวนแม้ว่าพวกเขาจะอยู่ในระดับการจ่ายเงินชั้น อี-4 ก็ตาม
แบ่งตามประเทศ > สหรัฐ > การดำรงตำแหน่งในปีที่มากขึ้น

นโยบายการดำรงตำแหน่งหลายปีของกองทัพเรือสหรัฐ ทำให้รูปแบบความประพฤติที่ดีสำหรับจ่าโท (Petty officer third class) มีการเปลี่ยนแปลงไป แต่ล้าสมัยไปแล้ว ในบรรดากะลาสีเรือที่ถูกเกณฑ์หรืออาสาเข้ามา หากมีความประพฤติดีติดต่อกัน 12 ปี (จัดอยู่ในประเภทไม่มีการลงโทษทางศาลทหารหรือการลงโทษที่ไม่ใช่ตุลาการ) จะมีการให้สิทธิ์กะลาสีเรือในการประดับเครื่องหมายยศในรูปแบบความประพฤติที่ดี โดยมีเครื่องหมายบั้งสีแดงตามปกติอยู่ใต้เครื่องหมายพิเศษและประดับนกอินทรีที่เกาะอยู่ ดุจทองคำและนกอินทรีก็สวมดุจเงิน อย่างไรก็ตาม โครงการริเริ่มการดำรงตำแหน่งในปีที่สูงนั้นกำหนดให้จ่าโทสามารถปฏิบัติหน้าที่ได้เพียงสิบปีเท่านั้น ถ้าจ่าโทไม่ได้เลื่อนขึ้นเป็นจ่าเอกชั้นสอง (petty officer second class) ภายในสิบปีนั้น จ่าทหารเรือจะถูกแยกออกจากกันโดยไม่สมัครใจเนื่องจากไม่ผ่านเกณฑ์ความก้าวหน้า ข้อจำกัดเดียวกันนี้กำหนดขึ้นกับอัตราของจ่าเอกชั้นสองและชั้นหนึ่ง โดยให้มีอายุราชการ 16 ปีในจ่าเอกชั้นสอง ก่อนที่จะได้รับการเลื่อนขั้น และ 22 ปีในการให้บริการของจ่าโทชั้นหนึ่ง อย่างไรก็ตาม โครงการริเริ่มเหล่านี้ทั้งหมดอาจได้รับการยกเว้นในกรณีที่กะลาสีเรือมีคุณสมบัติการฝึกอบรมที่สำคัญ ในคุณสมบัติการจำแนกประเภทเกณฑ์ทหารเรือ (Navy Enlisted Classification: NEC) ระเบียบพิเศษ หรือการปรัรบระดับพิเศษ ทุกวันนี้ ในบางกรณีที่จ่าโทมีเครื่องหมายบั้งสีทอง มักเป็นกรณีที่กะลาสีเรือเคยรับราชการทหารมาก่อน บั้งทองคำตัวเดียวนั้นหายากมาก แต่ยังสามารถพบได้ในร้านเครื่องแบบทหารเรือ
เจ้าหน้าที่จ่าทหารเรือของยามฝั่งสหรัฐทุกคนสวมเครื่องหมายบั้งสีแดงและแถบบริการสีแดง จนถึงอัตราของพันจ่าที่สวมเครื่องหมายบั้งสีทองและแถบบริการ
เครื่องหมาย

จ่าตรี (กองทัพเรือไทย)
จ่าโท (กองทัพเรือสหรัฐ)
จ่าตรี (ยามฝั่งสหรัฐ)
ดูเพิ่ม

จ่าทหารเรือ
รายชื่อเปรียบเทียบเครื่องหมายยศทหาร
นาวาคาราบาว

| --- | --- |
คอนเสิร์ตคอนเสิร์ตใหญ่โดยคาราบาว
สถานที่จัด: หอประชุมกองทัพเรือ
วันเริ่มต้นการแสดง: 30 เมษายน พ.ศ. 2548
จำนวนรอบแสดง: 1
ลำดับคอนเสิร์ตของคาราบาว
 เมด อิน ไทยแลนด์ ภาค 2546 สังคายนา (2547)     
นาวาคาราบาว เป็นคอนเสิร์ตใหญ่ครั้งหนึ่งของวงคาราบาว จัดขึ้นเมื่อเวลา 19.00 น. ของวันเสาร์ที่ 30 เมษายน พ.ศ. 2548 ณ.หอประชุมกองทัพเรือ ติดริมแม่น้ำเจ้าพระยา โดยคอนเสิร์ตครั้งนี้จัดโดย บริษัท สกาย-ไฮ เน็ตเวิร์ค จำกัด และคลื่น 106 Life F.M. โดยมีจุดประสงค์เพื่อนำรายได้ส่วนหนึ่งช่วยเหลือผู้ประสบภัยพิบัติจากเหตุการณ์คลื่นสึนามิถล่มภาคใต้เมื่อปลายปี พ.ศ. 2547 โดยคาราบาวที่เพิ่งออกอัลบั้มชุดที่ 24 สามัคคีประเทศไทย แสดงร่วมกับวงออเคสตร้าของกองดุริยางค์ทหารเรือ "ไลท์ ออเคสตร้า ราชนาวีไทย" ซึ่งคอนเซปต์ของคอนเสิร์ตครั้งนี้ คือ "ไลท์ ร็อก เลส ทอล์ค" จะเป็นการแสดงดนตรีในแบบเบา ๆ เป็นครั้งแรกของคาราบาว
งานแถลงข่าวคอนเสิร์ตมีขึ้นในวันที่ 28 มีนาคม ปีเดียวกัน ที่หอประชุมกองทัพเรือ  โดยที่ในครั้งนี้ เนาวรัตน์ พงษ์ไพบูลย์ ศิลปินแห่งชาติที่เคยร่วมงานกับคาราบาวมาแล้วหลายครั้ง ได้เขียนบทโคลงด้วยลายมือตนเองสำหรับคอนเสิร์ตครั้งนี้ โดยมีเนื้อหาว่า
ซึ่งบทโคลงนี้ได้ถูกตีพิมพ์ลงในบัตรคอนเสิร์ต และนำเสนอด้วยการอ่านเป็นกาพย์เห่เรือด้วยเสียงของ เรือเอกณัฐวัฏ อร่ามเกลื้อ ผู้อ่านกาพย์เห่เรือในกระบวนพยุหยาตราชลมารค เป็นโหมโรงก่อนเข้าสู่การแสดงด้วย สำหรับบัตรคอนเสิร์ตจัดจำหน่ายที่ไทยทิคเก็ตมาสเตอร์ เริ่มจำหน่ายวันแรก 26 มีนาคม ปีเดียวกัน โดยเริ่มจำหน่ายล่วงหน้าที่คลื่น 106 Life F.M. ตั้งแต่วันที่ 25 มีนาคม ราคา 1,500, 2,000 และ 2,500 บาท
ในคอนเสิร์ตได้มีการบรรเลงบทเพลงพิเศษ คือ เจ้าตาก (บรรเลงโดย ไลท์ ออเคสตร้า ราชนาวีไทย) , วอลซ์นาวี ร้องโดย แอ๊ด , พรานทะเล ร้องโดย เล็ก และ เนวี่บลู โดย เทียรี่
ภายหลังคอนเสิร์ตได้มีการส่งมอบเงินรายได้จากการจัดให้แก่ ผู้บัญชาการทหารเรือ เป็นจำนวนเงินทั้งสิ้นถึง 1,000,000 บาท
รายชื่อเพลง

เจ้าตาก (บรรเลง)
วอลซ์นาวี
พรานทะเล
เนวี่บลู
ขวานไทยใจหนึ่งเดียว
สามัคคีประเทศไทย
เสพตาย ขายคุก
วิหคพลัดถิ่น
เรฟูจี
ซับน้ำตาอันดามัน
คนไทยไม่ทิ้งกัน
ลูกรอ
เชื่อในรัก
ทะเลใจ
รั้วทะเล
เฒ่าทะเล
กระถางดอกไม้ให้คุณ
บางระจันวันเพ็ญ
พระนเรศวรมหาราช
ฤกษ์ดาวเทียม
ผีเสื้อราตรี
สวนจตุจักร
บัวลอย
เมด อิน ไทยแลนด์
นาลันทา

| --- | --- |
ซากปรักหักพังของนาลันทามหาวิหาร
แสดงที่ตั้งภายในประเทศอินเดียแสดงแผนที่ประเทศอินเดียนาลันทา (รัฐพิหาร)แสดงแผนที่รัฐพิหาร
ที่ตั้ง: อำเภอนาลันทา, รัฐพิหาร, ประเทศอินเดีย
ภูมิภาค: มคธ
พิกัด: 25°08′12″N 85°26′38″E﻿ / ﻿25.13667°N 85.44389°E﻿ / 25.13667; 85.44389
ความยาว: 240 m (800 ft)
ความกว้าง: 490 m (1,600 ft)
พื้นที่: 12 ha (30 เอเคอร์)
ความเป็นมา
ผู้สร้าง: ราชากุมารคุปตะที่หนึ่ง
สร้าง: ศตวรรษที่ 5
ละทิ้ง: ศตวรรษที่ 13
วัฒนธรรม: ศาสนาพุทธ, ศาสนาฮินดู
เหตุการณ์: ปล้นสะดมโดยบาขตียาร์ ขาลจี เมื่อ ป. 1200
หมายเหตุเกี่ยวกับสถานที่
ขุดค้น: 1915–1937, 1974–1982
ผู้ขุดค้น: เดวิด บี. สปูนเนอร์, หิรานันท์ สาสตรี, Palak shahJ.A. Page, M. Kuraishi, จี.ซี. จันทระ, N. Nazim, อมาลานันท์ โฆษ
การเปิดให้เข้าชม: ใช่
เว็บไซต์: ASI
ASI No. N-BR-43 
 แหล่งมรดกโลกโดยยูเนสโก
ชื่อทางการ: แหล่งโบราณคดีนาลันทามหาวิหาร (มหาวิทยาลัยนาลันทา) ที่รัฐพิหาร ประเทศอินเดีย
เกณฑ์พิจารณา: วัฒนธรรม: iv, vi
อ้างอิง: 1502
ขึ้นทะเบียน: 2016 (สมัยที่ 40th)
พื้นที่: 23 ha
พื้นที่กันชน: 57.88 ha
 
นาลันทา (สันสกฤต: नालंंदा ISO: Nālandā, ออกเสียง [naːlən̪d̪aː]) เป็นอดีตพุทธวิทยาลัยในอาณาจักรมคธ ซึ่งปัจจุบันอยู่ในรัฐพิหาร ประเทศอินเดีย เอกสารทางศาสนาพุทธปรากฏเรียกนาลันทาว่าเป็น มหาวิหาร จนกระทั่งราว ค.ศ. 400 มหาวิทยาลัยเริ่มกลายเป็นของศาสนาพราหมณ์เป็นหลัก ตามด้วยนิกายมหายานในภายหลัง วิชาการอย่าง พระเวท, เวทางคะ, ไวยากรณ์ (วยากรณะ), ดาราศาสตร์ (ชโยติศะ), ตรรกะ (ตรรกะ) มีการศึกษาในนาลันทามหาวิหาร ปัจจุบันโบราณสถานนาลันทาตั้งอยู่ราว 95 กิโลเมตร (59 ไมล์) ทางตะวันออกเฉียงใต้ของเมืองปัฏนา และเป็นหนึ่งในศูนย์กลางด้านการศึกษาที่ใหญ่ที่สุดในโลกแห่งหนึ่งในคริสต์ศตวรรษที่ห้าถึง ค.ศ. 1200 ยูเนสโกรับรองสถานะแหล่งมรดกโลกให้กับนาลันทามหาวิหารในปี ค.ศ. 2016
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nalanda
| ด ค กแหล่งมรดกโลกในประเทศอินเดีย |
| --- | --- | --- |
| ทางวัฒนธรรม |  ป้อมอาครา  ถ้ำอชันตา  ทัชมาฮาล  ถ้ำเอลโลรา  กลุ่มโบราณสถานแห่งมหาพลิปุรัม  เทวาลัยพระอาทิตย์ โกณารัก  โบสถ์และคอนแวนต์แห่งกัว  กลุ่มโบราณสถานแห่งขชุราโห  กลุ่มศาสนสถานแห่งหัมปี  ฟเตหปุระสีกรี  ถ้ำเอลิฟันตา  หมู่มหาเทวสถานโจฬะที่มีชีวิต  กลุ่มโบราณสถานแห่งปัฏฏทกัล  พุทธสถานที่สาญจี  ที่ไว้พระบรมศพของจักรพรรดิหุมายูง  กุตุบมีนาร์และโบราณสถาน เดลี  ทางรถไฟสายภูเขาแห่งอินเดีย  กลุ่มวัดมหาโพธิที่พุทธคยา  เพิงหินภีมเพฏกา  สถานีปลายทางฉัตรปติศิวาจี (สถานีปลายทางวิกตอเรียเดิม)  อุทยานโบราณคดีจัมปาเนร์-ปาวาครห์  ป้อมแดง  ชันตรมันตระ ชัยปุระ  หมู่ป้อมเนินแห่งรัฐราชสถาน  รานี-กี-วาว (บ่อน้ำขั้นบันไดของพระราชินี) ที่ปาฏัณ รัฐคุชราต  แหล่งโบราณคดีนาลันทามหาวิหาร (มหาวิทยาลัยนาลันทา) นาลันทา พิหาร  จัณฑีครห์แคปิตอลคอมเพล็กซ์ (ส่วนหนึ่งของงานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่)  นครประวัติศาสตร์อะหมดาบาด  กลุ่มอาคารกอทิกวิกตอเรียและอลังการศิลป์แห่งมุมไบ  เมืองชัยปุระ ราชสถาน  กากติยารุทเรศวรมนเทียร (รามัปปามนเทียร) เตลังคานา  โธฬาวีรา นครอารยธรรมฮารัปปา  ศานตินิเกตัน  กลุ่มปูชนียสถานของชาวโหยสฬะ  ไมดาม – ระบบเนินดินฝังศพของราชวงศ์อาหม  |  |
| ทางธรรมชาติ |  อุทยานแห่งชาติกาซีรังคา  อุทยานแห่งชาติเกวลาเทวะ  เขตรักษาพันธุ์สัตว์ป่ามานสะ  อุทยานแห่งชาติสุนทรวัน  อุทยานแห่งชาตินันทาเทวีและพนมบุปผา  เทือกเขาฆาฏตะวันตก  อุทยานแห่งชาติหิมาลัยใหญ่  |  |
| ผสม |  อุทยานแห่งชาติคังเซนซุงกา  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
ชิกะ โอโตโกะ อาโอะ นิ โยชิ

| ชิกะ โอโตโกะ อาโอะ นิ โยชิ |
| --- | --- |
(ญี่ปุ่น: 鹿男あをによし)
แสดงนำ: ฮิโรชิ ทามากิ  ฮารุกะ อายาเสะ
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 11
ออกอากาศ
เครือข่าย: Fuji TV
เมื่อชายหนุ่มธรรมดาๆ คนหนึ่ง (ที่อาจไม่ธรรมดานัก เมื่อพิจารณาจากเรื่องร้ายต่างๆ ที่เข้ามาให้เขาต้องเผชิญตลอดเวลา) ต้องจับพลัดจับผลูเข้ามารับหน้าที่ระดับชาติ โดยมีสิ่งศักดิ์สิทธิ์อย่างเหล่าเทพเจ้ามาเกี่ยวข้อง รวมทั้งอนาคตและความอยู่รอดของประเทศญี่ปุ่นทั้งประเทศเป็นเดิมพัน
เนื้อเรื่อง

โอกาว่าเป็นผู้ชายธรรมดาๆ คนหนึ่ง สิ่งเดียวเกี่ยวกับเขาที่ไม่ธรรมดาก็คือการเป็นคนโชคร้าย หากจะมีเรื่องดีๆ เกิดขึ้นกับเขา ก็มักจะมีเหตุให้ต้องมีเรื่องร้ายเกิดขึ้นขัดขวางสิ่งเหล่านั้นทุกครั้งไป ไม่ว่าจะเป็นการได้รับบาดเจ็บตอนไปขอพรให้ชนะการแข่งเคนโด้ ก่อนหน้าการแข่งข้นเพียงไม่กี่วัน หรือการที่บริษัทที่ตกลงรับเขาเข้าทำงาน มีเหตุให้ต้องปิดกิจการไป หรือแม้แต่การที่ถูกคนรักทิ้งไปแต่งงานกับคู่แข่งในที่ทำงานเดียวกัน
ความโชคร้ายของโอกาว่ายังไม่สิ้นสุด เขาได้รับคำสั่งจากหัวหน้างานให้เปลี่ยนงานจากเดิมที่ทำงานอยู่ในห้องวิจัยของมหาวิทยาลัยให้ไปทำงานเป็นครูในโรงเรียนสตรีที่นาระ โอกาว่าจำใจต้องเดินทางจากโตเกียวไปยังนาระ โดยที่ไม่รู้เลยว่าที่นี่มีสิ่งใดรอคอยเขาอยู่บ้าง
เพียงวันแรกของการเริ่มงาน เขาก็ต้องพบกับสิ่งประหลาด เมื่ออยู่ๆ มีกวางตัวหนึ่งเดินเข้ามาพูดกับเขา และมอบหมายหน้าที่ในการช่วยเหลือประเทศญี่ปุ่นจากภัยแผ่นดินไหวที่จะนำมาซึ่งการจมลงสู่ท้องทะเลของญ๊ปุ่นทั้งประเทศ อันเนื่องมาจากการพลิกตัวของปลาดุกยักษ์ที่ชาวญี่ปุ่นเชื่อว่าแบกรับน้ำหนักทั้งหมดของประเทศญี่ปุ่นเอาไว้
โอกาว่ายอมทำตามทั้งที่ยังไม่เข้าใจเรื่องราวดีนัก แต่แล้วก็มีเหตุวุ่นวายเกิดขึ้นทำให้เขาปฏิบัติหน้าที่ไม่สำเร็จ กวางจึงลงโทษเขาด้วยการทำให้ใบหน้าของเขาที่สะท้อนในกระจกกลายเป็นหน้าของกวาง โดยจะแก้ไขให้กลับเป็นเหมือนเดิม เมื่อโอกาว่าปฏิบัติหน้าที่เสร็จ
โอกาว่าต้องเจอปัญหาอย่างหนัก ทั้งใบหน้าที่กลายเป็นหน้าของกวาง ลูกศิษย์ในห้องเรียนที่ดูแปลกๆ และมักจะรู้เรื่องส่วนตัวของเขาอยู่เสมอ อีกทั้งยังต้องตามหาสิ่งของศักดิ์สิทธิ์ที่จะนำมาใช้เพื่อทำพิธีสะกดปลาดุกยักษ์เพื่อให้ประเทศญี่ปุ่นรอดพ้นจากหายนะในครั้งนี้อีก
ด้วยความพยายามของเขา และความช่วยเหลือจากกวางและคนรอบข้าง ทุกอย่างน่าจะเรียบร้อยไปได้ด้วยดี แต่ของศักดิ์สิทธิ์ก็ถูกชิงไปจากมือโอกาว่าในวันทำพิธีเสียอีก....
ตัวละคร

ทาคาโนบุ โอกาว่า - ฮิโรชิ ทามากิ อาจารย์วิชาวิทยาศาสตร์ โรงเรียนสตรีนาระ
มิจิโกะ ฟุจิฮาระ - ฮารุกะ อายาเสะ อาจารย์วิชาประวัติศาสตร์ โรงเรียนสตรีนาระ
อิโตะ ฮอตตะ - มิคาโกะ ทาเบะ นักเรียนห้อง 1-A โรงเรียนสตรีนาระ
โยชิเอะ นากาโอกะ - ยูคิ ชิบะโมะโตะ อาจารย์โรงเรียนสตรีเกียวโต หัวหน้าชมรมเคนโด้
ฟุมิอาคิ โอฮาริดะ - คิโยชิ โคดามะ อาจารย์ใหญ่โรงเรียนสตรีนาระ
สัตว์ศักดิ์สิทธิ์ที่ปรากฏในเรื่อง

กวาง
หนู
สุนัขจิ้งจอก
ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

| 0 | 1 | 2 | 3 | 4 |
| --- | --- | --- | --- | --- |
| ตอน | วันที่ฉาย | ชื่อตอน | ชื่อตอน (ภาษาญี่ปุ่น)  | อัตราความนิยม |
| ตอนที่ 1 | 2008.01.17 |  | しゃべる鹿の秘密!古都を巡る恋と冒険 | 13.0% |
| ตอนที่ 2 | 2008.01.24 |  | 鹿になっちゃった | 11.4% |
| ตอนที่ 3 | 2008.01.31 |  | 今明かされる真実 | 9.7% |
| ตอนที่ 4 | 2008.02.07 |  | 帰れないふたり | 8.0% |
| ตอนที่ 5 | 2008.02.14 |  | 奇跡が起きた !! ～第一幕フィナーレ～ | 9.0% |
| ตอนที่ 6 | 2008.02.21 |  | すべての鍵を握る女 第二幕のスタート | 8.9% |
| ตอนที่ 7 | 2008.02.28 |  | 謎の少女の正体!?衝撃の事実が明らかに | 8.8% |
| ตอนที่ 8 | 2008.03.06 |  | 辿りついた意外な真実!犯人は貴方だ! | 10.1% |
| ตอนที่ 9 | 2008.03.13 |  | 最後の対決!運命の夜～日本の行方は? | 9.2% |
| ตอนสุดท้าย | 2008.03.20 |  | 二つのキス～冒険の終わりが恋の始まり | 11.2% |
อัตราความนิยมในการชมโดยเฉลี่ย ประมาณ 9.9%:
แหล่งข้อมูลอื่น

Fuji TV - Shika Otoko Awo Ni Yoshi เก็บถาวร 2009-02-03 ที่ เวย์แบ็กแมชชีน
ช่างมัน (เพลงค็อกเทล)

"ช่างมัน (LET IT BE)" เป็นเพลงของค็อกเทล เป็นซิงเกิลในปี พ.ศ. 2559 จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 1 พฤษภาคม พ.ศ. 2559
เพลงนี้ได้ร่วมงานกับ “พิซซ่า” ทฤษฏี ณ พัทลุง วาทยากรฝีมือระดับโลกที่นำวงแชมเบอร์ออร์เคสตรา 22 ชิ้นมาบรรเลงเพิ่มสีสันให้เพลงนี้ เนื้อหาของเพลงแปลกใหม่จากเพลงเดิมคือไม่ได้พูดถึงตัวเอง ที่ผ่านมาความหมายอาจจะออกไปแนว ตัดพ้อ เศร้า เสียใจ
การตอบรับ

เพลง ช่างมัน (LET IT BE) ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เพลงที่ ถูกติดอันดับ ใน จูกซ์ท็อป 100 ชาร์ต ในเพลงที่ 11
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 5
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 33
จูกซ์ท็อป 100 ชาร์ต: 21
จูกซ์ท็อป 50 ไทยซองส์: 19
Line Music Thailand Top 100: 11
ชิว ชูเจิน

| ชิว ชูเจิน Chingmy Yau 邱淑貞 |
| --- | --- |
เกิด:  (1968-05-16) 16 พฤษภาคม ค.ศ. 1968 (56 ปี) Qiū Shūzhēn
คู่สมรส: เฉิน เจียเว่ย (1999 - ปัจจุบัน)
บุตร: 3 คน
อาชีพ: นักแสดง
ผลงานเด่น: คิตตี้ / วีเวียน จาง ใน เพชฌฆาตกระสุนเปลือย
ชิว ชูเจิน (จีน: 邱淑貞 ; อักษรโรมัน: Chingmy Yau) เป็นอดีตนักแสดงหญิงชาวจีนที่มีชื่อเสียงทั่วเอเชียจากการแสดงในภาพยนตร์อีโรติก ปัจจุบันเธอเลิกแสดงละคร-ภาพยนตร์แล้ว